
 14.12.2021
 BG
 Официален вестник на Европейския съюз
 L 446/38
 РЕГЛАМЕНТ ЗА ИЗПЪЛНЕНИЕ (ЕС) 2021/2205 НА КОМИСИЯТА
 от 13 декември 2021 година
 за изменение на Регламент (ЕО) No 847/2006 по отношение на обема на определени приготвени храни или консерви от риби с произход от Тайланд, които може да се внасят в рамките на тарифна квота 09.0706
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Решение 2006/324/ЕО на Съвета от 27 февруари 2006 г. относно сключване на Споразумение под формата на размяна на писма между Европейската общност и Кралство Тайланд съгласно член XXIV:6 и член XXVIII от Общото споразумение за митата и търговията (ГАТТ) 1994 г. относно измененията на тарифните отстъпки, предвидени в списъците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република, в хода на присъединяването им към Европейския съюз (1), и по-специално член 2 от него,
 като има предвид, че:
 (1)
 С Регламент (ЕО) No 847/2006 на Комисията (2) се урежда администрирането на общностни тарифни квоти за определени приготвени храни или консерви от риби. В Споразумението между Европейския съюз и Кралство Тайланд съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списък CLXXV на ЕС, вследствие на оттеглянето на Обединеното кралство от Европейския съюз (3) се определя количеството за някои тарифни квоти на Съюза по отношение на обемите от продукти, които ще се внасят от Тайланд. Споразумението влезе в сила на 20 юли 2021 г.
 (2)
 Количеството за някои тарифни квоти на Съюза, посочено в същото споразумение по отношение на обема на определени приготвени храни или консерви от риби, следва да бъде отразено в Регламент (ЕО) No 847/2006.
 (3)
 Поради това Регламент (ЕО) No 847/2006 следва да бъде съответно изменен.
 (4)
 Поради спешната необходимост от прилагане на споразумението настоящият регламент следва да влезе в сила в деня на публикуването му в Официален вестник на Европейския съюз. Тъй като измененията, които се въвеждат с настоящия регламент, се отнасят до периода на тарифната квота, който е текущ към датата на влизането му в сила, е необходимо за въпросния период да се определят преходни разпоредби.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 847/2006
 Регламент (ЕО) No 847/2006 се изменя, както следва:
 1)
 в член 1 параграф 2 се заменя със следното:
 „2. Открива се годишна тарифна квота от 1 054 тона, с освобождаване от мита за внос в Съюза на приготвени храни или консерви от сардини, паламуди, скумрия от видовете Scomber scombrus и Scomber japonicus и риби от вида Orcynopsis unicolor, различни от целите или тези на парчета, които попадат в код по КН 1604 20 50.“;
 2)
 в член 2 точка 2 се заменя със следното:
 „2. 423 тона от тарифната квота от 1 054 тона по член 1, параграф 2 се прилагат в рамките на